
Parteneriat 

încheiat la data de …….. …….. 2005, la Timişoara
între

Consiliul local al Municipiului Timişoara
denumit în cele ce urmează Consiliul,

reprezentat prin

dl. Primar Gheorghe Ciuhandu,

şi

Asociaţia Euro<26 România

denumită în cele ce urmează Asociaţia,

reprezentată prin

dl. Mugurel Stan

Dispoziţii generale

Asociaţia Euro 26 România, în baza calităţii de membru cu drepturi depline pentru România al Asociaţiei Europene pentru Cardurile pentru Tineret (EYCA), are dreptul exclusiv de reprezentare pe teritoriul României a programului european de discounturi şi facilităţi pentru tineri,  EURO<26.
Consiliul Local al Municipiului Timişoara îl împuterniceşte pe dl. Primar Gheorghe Ciuhandu să îl reprezinte în toate demersurile legate de implementarea programului european Euro<26 pe teritoriul localităţii.

Obiectul prezentului contract îl reprezintă declararea Municipiului Timişoara drept “Localitate Euro<26”, implementarea programelor de tineret EURO 26 şi introducerea oraşului în circuitul european al programului de discounturi pentru tineret girat de Consiliul Europei şi sprijinit de Comisia Europeană.

Asociaţia Euro<26 România va desfăşura următoarele activităţi:

1. Va asigura distribuirea către tinerii din România, cu vârsta sub 26 de ani, a Cardului Euro<26, documentul care atestă calitatea de membru în programul european de discounturi;

2. Va promova către tinerii din localitatea Timişoara, din România şi din întreaga reţea europeană, programul „obţinerea statutului de Localitate Euro 26 de către Municipiul Timişoara”;

3. Va promova către toţi tinerii din program toate reducerile şi avantajele de care pot beneficia în Timişoara, precum şi alte programe, oportunităţi de interes pentru aceştia;

4. Va asigura expertiza şi trainingul personalului pentru crearea unui centru de informare şi programe pentru tineri, numit CENTRUL EUROPEAN DE TINERET “EURO<26”;
5. Va asigura coordonarea programelor EUROVOLUNTAR, EUROCONSILIER, EUROPARTENER, EUROINFO şi pachetul de programe educaţionale;
6. Va asigura creaţia si producţia cardului co-branded EURO<26 – Municipiul Timişoara;
7. Va asigura lipirea de stickere Euro<26 în toate punctele din localitate unde se oferă discounturi şi facilităţi Euro<26;
8. Va insera un banner al localităţii Timişoara pe  pagina www.euro26.ro şi link către pagina proprie a localităţii;

9. Va asigura promovarea prezentului acord, prin partenerii media ai Asociaţiei, pe site-ul asociaţiei şi pe site-ul EYCA.

Consiliul Local Timişoara va desfăşura următoarele activităţi, în limita disponibilităţilor tehnice şi financiare:

1. Va asigura reduceri de costuri pentru posesorii de Card Euro<26, acolo unde este posibil, în obiectivele aflate în administrarea sa;

2. Va promova programul Euro<26 către agenţii comerciali din raza localităţii, cu recomandarea de a intra în parteneriat prin oferirea de facilităţi şi discounturi pentru posesorii de card Euro<26;

3. Va asigura la intrările în localitate şi în puncte importante din localitate 10 panouri indicatoare, care să anunţe declararea localităţii drept localitate Euro<26, indicatoare ce vor conţine emblema europeană Euro<26;
4. Va participa, în viitor la crearea CENTRULUI EUROPEAN DE TINERET „EURO<26”, asigurând un spaţiu în acest sens; 1 - 2 angajaţi ai Primăriei, specializaţi pe probleme de tineret, vor colabora cu CENTRUL EUROPEAN DE TINERET “EURO<26”;
5. Va delega coordonarea activităţilor de tineret parte a acestui contract către Asociaţia EURO 26 căreia îi aparţine conceptul programelor şi va sprijini punerea în practică a acestora. Lucrătorii de tineret din cadrul Primăriei vor întocmi împreună cu membrii Asociaţiei rapoarte periodice de activitate către Consiliul Local şi conducerea Asociaţiei;
6. Va sprijini producţia cardului co-branded EURO<26 - Municipiul Timişoara;
7. Va sprijini producţia de materiale de  promovare, informative şi educaţionale pentru tineri;
8. Va insera un link către www.euro26.ro pe pagina web a Primăriei Municipiului Timişoara.

Durata contractului
1. Prezentul contract se încheie pe perioadă nedeterminată.
2. În caz de încălcare flagrantă de către oricare din Părţi a condiţiilor contractului, cealaltă Parte va solicita stoparea încălcărilor şi prezentarea de explicaţii în termen de 14 zile.
3. În caz de reziliere a contractului, proprietatea programului îi aparţine Asociaţiei EURO 26.
Dispoziţii finale
1. Orice cheltuieli din bugetul local care decurg din punerea în practică a prezentului parteneriat vor fi aprobate prin hotărâre a Consiliului Local Timişoara
2. Orice modificare a prezentului contract se va face prin hotărâre a Consiliului Local Timişoara, în caz contrar nefiind valabilă.
3. În cazul unui diferend decurgând din realizarea contractului, Părţile vor depune diligenţe pentru rezolvarea pe cale amiabilă a acestuia.
4. În cazul în care diferendul nu poate fi rezolvat pe cale amiabilă, el va fi supus  instanţei competente de pe raza sediului Asociaţiei, spre rezolvare.
5. În cazul unor aspecte nereglementate prin prezentul contract, vor fi aplicabile prevederile codului civil.
6. Prezentul contract a fost redactat în două exemplare identice, câte unul pentru fiecare Parte, şi constituie anexă la hotărârea Consiliului Local de aprobare a parteneriatului.

Consiliul Local al Municipiului Timişoara

           Asociaţia Euro<26 Romania
                         Primar





         Coordonator proiect,

                Gheorghe Ciuhandu




Mugurel Stan
1

